Mantibleko erromatar zubia

Mantibleko erromatar zubia Ebro ibaiaren gainean dagoen zubia da, Asa (Lantziego, Arabar Errioxa) edo Serna (Guardia, Araba) eta El Cortijo (Logroño, Errioxa) herrietan kokaturik dagoena. Gaur egun, zubiaren aztarnak besterik ez dira geratzen.

Ezaugarriak 
164 metro luze, 5 metro zabal zen eta 30 metroko altuera maximoa zituelarik. Erdi-puntuko zazpi arkuz zegoen osaturik, gaur egun horietatik bakarra geratzen direlarik zutik, besteen oinarrietako aztarna gutxi batzuekin batera.

Historia 
Historialari batzuen arabera II. mendearen lehen erdian eraiki zen, Erromatar Inperioaren garaian. Berez, Arabako erromatar garaiko zubien artean, Assako Mantible zubia baino ez da segurutzat eman orain gutxi arte. Areta (Laudio), Tresponde eta Billoda bezalako beste batzuk berrikusten ari dira, euren jatorri erromatarra zalantzan jarriz.

Beste batzuen ustez, ordea, zubia XI. mendean eraiki zen, Garesekoarekin batera eta biak eraikiak izango ziren orduko Nafarroako Erresumako bi hiririk garrantzitsuenak lotzeko: Naiara eta Iruñea.

Ez dago oso argi ezta noiz utzi zion igarotzeko modukoa izateari, baina badaude XVI. mendeko dokumentuak zeinetan adierazten den zubia ordurako suntsituta zegoen. Suntsiketa hori, ordea, arinago ere gerta zitekeen. Gaur egun, Espainiako kultura Intereseko ondasun gisa dago izendaturik, RI-51-0004791 erreferentziarekin.

GR 38a, Ardoa eta Arrainaren bidea, zubi ondotik igarotzen da.

2021eko urtarrilean, Errioxatik gertuago zegoen zubiaren arkua erori egin zen euriaren eraginez  .

Erreferentziak

Kanpo estekak 
  Euskadiko turismo web gunean: Mantible zubi erromatarra Euskadi-Basque Country; Ondare kulturala. Eusko Jaurlaritza.

Arabako monumentuak
Arabako Kultura Ondasunak
Lantziegoko eraikinak
Logroñoko eraikinak
Arabako zubiak
Errioxako kultura-intereseko ondasunak
Donejakue bidea Errioxan
Errioxako zubiak